armvectores/hy_wikipedia_2023 huggingface dataset:
Յարոսլավ Շպորտա

Յարոսլավ Շպորտա (ուկրաիներեն՝ Яросла́в Гна́тович Шпо́рта, սեպտեմբերի 15, 1922(1922-09-15), Սալնիցա, Litin County, Պոդոլսկի նահանգ, Ուկրաինական ԽՍՀ - նոյեմբերի 13, 1956(1956-11-13), Կիև, Ուկրաինական ԽՍՀ, ԽՍՀՄ), ուկրաինացի բանաստեղծ, թարգմանիչ։ ԽՄԿԿ անդամ (1944)։


== Կենսագրություն ==
Յարոսլավ Շպորտան ծնվել է 1922 թվականին Սալնիցա գյուղում (այժմ՝ Վիննիցայի մարզի Խմելնիկի շրջան), գյուղացու ընտանիքում։ Սովորել է տեղի միջնակարգ դպրոցում ։ 1940 թվականին սովորել է Վիննիցայի պետական մանկավարժական համալսարանում և նույն թվականին զորակոչվել է բանակ։ Մասնակցել է Հայրենական մեծ պատերազմին, երկու անգամ վիրավորվել է։ 1943 թվականին սկսել է աշխատել ռազմական թերթում։ Զորացրվելուց հետո ապրել և աշխատել է Կիևում։ 1946-1947 թվականներին սովորել է Աշխաբադի համալսարանում։
Մահացել է 1956 թվականին Կիևում։ Թաղված է Կիևի Բայկովո գերեզմանատանը։ Գերեզմանի սև գրանիտե կոթողի վրա փակված սպիտակ մարմարե սալաքարի վրա մակագրված է՝ «Յարոսլավ Գնատովիչ Շպորտա, 15.09.1922 - 13.11.1956»։


== Ստեղծագործություններ ==
Առաջին բանաստեղծությունները տպագրել է 1942 թվականին «Ուկրաինսկա լիտերատուրա», «Ուկրաինա» և այլ ամսագրերում և թերթերում։ Շպորտայի հիմնական գրքերն են ՝ «Պայծառ օր» (1948), «Քո տարիները» (1950), «Իրանական տետր» (1950), «Լիրիկա» (1951), «Կազակները» (1952), «Դու իմ սրտում ես» (1954), «Կաղնու տերևները» (1956), «Ընտրյալները» (1958)։


== Պարգևներ ==
Կարմիր աստղի շքանշան


== Գրականություն ==
Енциклопедія українознавства ։ Словникова частина ։ [в 11 т.] / Наукове товариство імені Шевченка ; гол. ред. проф., д-р Володимир Кубійович. - Париж ; Нью-Йорк ։ Молоде життя ; Львів ; Київ ։ Глобус, 1955-2003. Словникова частина. - Т. 10.
Коваленко Л. М. Шпорта Ярослав Гнатович // Українська радянська енциклопедія ։ [в 12-ти т.] / гол. ред. М. П. Бажан ; редкол.։ О. К. Антонов та ін. - 2-ге вид. - Т. 12 ։ Фітогормони - Ь. - К. ։ Голов. ред. УРЕ, 1985. - С. 437.
Письменники Радянської України։ Біобібліографічний довідник / Упорядники Олег Килимник, Олександр Петровський. - К.։ Радянський письменник, 1970. - С. 495.
Проценко Л. А. Київський некрополь ։ путівник-довідник / Людмила Проценко. - К. ։ Український письменник, 1994. - С. 131-132.


== Ծանոթագրություններ ==
Պոլտավկա (գյուղ, Պոլտավսկի շրջան)

Անվան այլ կիրառումների համար տե՛ս՝ ՊոլտավկաՊոլտավկա (ռուս.՝ Полтавка), գյուղ Ռուսաստանի Օմսկի մարզի Պոլտավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արտյոմ Կյուրեղյան

Արտյոմ Սարգսի Կյուրեղյան (սեպտեմբերի 9, 1976(1976-09-09), Լենինական, Հայկական ԽՍՀ, ԽՍՀՄ), հունահռոմեական ոճի ռուսաստանցի և հունաստանցի հայ ըմբիշ, Ռուսաստանի առաջնության մրցանակակիր (1997), Հունաստանի բազմակի չեմպիոն (2000–2003, 2005–2007), Եվրոպայի առաջնության մրցանակակիր (2004), Օլիմպիական խաղերի մրցանակակիր (2004)։ Ռուսաստանի սպորտի վաստակավոր վարպետ (1995)։


== Կենսագրություն ==
Արտյոմ Կյուրեղյանը ծնվել է 1976 թվականի սեպտեմբերի 9-ին Լենինականում (այժմ՝ Գյումրի)։ Հունահռոմեական ըմբշամարտով նա սկսել է զբաղվել 6 տարեկանում՝ Խաչատուր Վարդանյանի ղեկավարությամբ։ 1992-1999 թվականներին ապրել է Ռուսաստանի Ուլյանովսկ քաղաքում, որտեղ Անատոլի Վիննիկի գլխավորությամբ մարզվել է «Դինամո» մարզական ընկերությունում։ 1997 թվականին Կյուրեղյանը դարձել է թեթևագույն քաշային կարգի Ռուսաստանի փոխչեմպիոն։
1999 թվականին տեղափոխվել է Հունաստան, որտեղ շարունակել է ըմբշամարտով զբաղվել իր զարմիկ Հարութիկ Ռուբենյանի ղեկավարությամբ, և հետագայում հանդես է եկել այդ երկրի դրոշի ներքո։
Իր մարզական կարիերայում ամենամեծ հաջողությանը Արտյոմ Կյուրեղյանը հասել է 2004 թվականին։ Շվեդիայի Հապարանդա քաղաքում տեղի ունեցած Եվրոպայի առաջնությունում նրան հաջողվել է հասնել եզրափակիչ և դառնալ արծաթե մեդալակիր։ Աթենքում կայացած օլիմպիական խաղերում նա գոտեմարտերից երեքում հաղթել է Ղրղզստանը, Չինաստանը և Դանիան ներկայացնող մրցակիցներին, կիսաեզրափակչում պարտվել է ռուսաստանցի ըմբիշ Հեյդար Մամեդալիևին, իսկ 3-րդ տեղի համար գոտեմարտում հաղթել է Ալեքսեյ Վակուլենկոյին (Ուկրաինա) և նվաճել բրոնզե մեդալ։
2001-2007 թվականներին Արտյոմ Կուրեղյանը հանդես է եկել ըմբշամարտի գերմանական բունդեսլիգայի «KSV Aalen» ակումբում։ 2007 թվականին նա ավարտել է մարզական կարիերան։ Ապրում է Աթենքում։


== Ընտանիք ==
Արտուշ Կյուրեղյան (ծնված 1973 թվականին)՝ եղբայրը, հունահռոմեական ոճի ռուսաստանցի ըմբիշ, Ռուսաստանի առաջնության կրկնակի մեդալակիր (1995, 1998), Իվան Պոդդուբնու անվան միջազգային մրցաշարի արծաթե մեդալակիր (1995)։


== Ծանոթագրություններ ==


== Արտաքին հղումներ ==
Արտյոմ Կյուրեղյանի – օլիմպիական վիճակագրությունը Sports-Reference.com կայքում (անգլ.)
Արտյոմ Կյուրեղյանը International Wrestling Database կայքում (անգլ.)
Статистика выступлений в немецкой борцовской бундеслиге(գերմ.)
Սատովչա

Անվան այլ կիրառումների համար տե՛ս՝ Սատովչա (այլ կիրառումներ)Սատովչա (բուլղար․՝ Сатовча), գյուղ Բուլղարիայում։ Գտնվում է Բլագոևգրադի մարզի Սատովչայի համայնքում, Չեչ պատմա-աշխարհագրական մարզում։ Բնակչությունը՝ 2026 մարդ։ Քմեթն ՝ Արբեն Մուստաֆով Միմենովը։


== Քարտեզներ ==
Տեղադրությունը bgmaps.com էլեկտրոնային քարտեզի վրա(չաշխատող հղում)
Տեղադրությունը emaps.bg էլեկտրոնային քարտեզի վրա (չաշխատող հղում)
Տեղադրությունը Google էլեկտրոնային քարտեզի վրա 


== Արտաքին հղումներ ==
Բնակչության վիճակագրություն
(3805) Գոլդռեյխ

(3805) Գոլդռեյխ (անգլ.՝ Goldreich), աստերոիդ աստերոիդների հիմնական գոտում։ Հայտնաբերվել է 1981 թվականի փետրվարի 28-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,68443 ա. մ., առավելագույնը մոտենում է 2,1788 ա. մ. հեռավորության վրա և հեռանում 3,1901 ա. մ.։ Արեգակի շուրջ մեկ ամբողջական պտույտ է կատարում 1606,48 երկրային օրվա ընթացքում, իր ուղեծրով շարժվելով միջինում 0,224092 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3805) Գոլդռեյխ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Born This Way – The Remix

Born This Way — The Remix, ամերիկացի երգչուհի Լեդի Գագայի ռեմիքսների երկրորդ ալբոմը։ Թողարկված 2011 թվականին որպես առանձին հրատարակություն, և որպես Born This Way — The Collection ժողովածուի մաս, որի մեջ նաև մտել են 17 թրեքներ Born This Way ալբոմի ընդլայնված տարբերակից և Lady Gaga Presents the Monster Ball Tour: At Madison Square Garden վիդեոալբոմից, որը նկարահանվել է ամերիկյան HBO հեռուստաալիքի կողմից 2011 թվականի մայիսին։


== Ստեղծագործությունների ցանկը ==


== Հիթ-շքերթներ և հավաստագիրներ ==


== Թողարկման ժամանակագրություն ==


== Ծանոթագրություններ ==
Բոլիվիայի օրհներգ

Բոլիվիայի ազգային օրհներգ (իսպ.՝ Himno Nacional de Bolivia, Ազատության հայրենասիրական երթ), Բոլիվիայի պետականորեն ընդունված օրհներգը։ 


== Պատմություն ==
Տեքստը գրվել է 1851 թվականին՝ Բոլիվիայի անկախության հռչակագրի և երկրի սահմանադրության հեղինակներից մեկի՝ Խոսե Իգնասիո դե Սանխինեսի կողմից։ Երաժշտությունը գրել է իտալացի կոմպոզիտոր Լեոպոլդո Բենեդետտո Վինչենտին։ Ինքը` Վինչենտին որոշ ժամանակ ապրել է Չիլիում և եղել է պայմանագրային զինծառայող տեղի բանակում, քաջատեղյակ էր Չիլիի օրհներգին։ Այնտեղից էլ նա վերցրել է Բոլիվիայի օրհներգի երաժշտությունը և այդ պատճառով էլ Բոլիվիայի և Չիլիի օրհներգերը նման են իրար։


== Տեքստ ==
I
Bolivianos: el hado propicio
coronó nuestros votos y anhelo;
es ya libre, ya libre este suelo,
ya cesó su servil condición.
Al estruendo marcial que ayer fuera
y al clamor de la guerra horroroso
siguen hoy, en contraste armonioso,
dulces himnos de paz y de unión. (bis)Երգչախումբ
De la Patria el alto nombreen glorioso esplendor conservemosY, en sus aras, de nuevo juremos¡Morir antes que esclavos vivir!II
Loor eterno a los bravos guerreros
Cuyo heroico valor y firmeza
Conquistaron las glorias que empiezan
Hoy Bolivia feliz a gozar
Que sus nombres el mármol y el bronce
A remotas edades transmitan
Y en sonoros cantares repitan:
Libertad! Libertad! Libertad! (bis)Երգչախումբ
III
Aquí alzó la justicia su trono
Que la vil opresión desconoce
Y en su timbre glorioso legose
Libertad, libertad, libertad
Esta tierra inocente y hermosa
Que ha debido a Bolívar su nombre
Es la patria feliz donde el hombre
Vive el bien de la dicha y la paz (bis)Երգչախումբ
IV
Si extranjero poder algún día,
Sojuzgar a Bolivia intentare
A destino fatal se prepare
Que amenaza a soberbio invasor
Que los hijos del grande Bolívar
Hayan ya mil y mil veces jurado
Morir antes que ver humillado
De la patria el augusto pendón. (bis)Երգչախումբ


== Ծանոթագրություններ ==


== Արտաքին հղումներ ==
Гимн на сайте nationalanthems.info
Պալկինո (այլ կիրառումներ)

Պալկինո, կարող է վերաբերել՝

Պալկինո - քաղաքատիպ ավան Ռուսաստանի Պսկովի մարզի Պալկինսկի շրջանի կազմում։
Պալկինո - գյուղ Ռուսաստանի Սմոլենսկի մարզի Կրասնինսկի շրջանի կազմում։
Պալկինո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Դոֆեն

Դոֆեն (ֆր.՝ Dauphin), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ֆորկալկե կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04068։


== Բնակչություն ==
Համայնքի բնակչությունը 2008 թվականին կազմում էր 787 մարդ։


== Տնտեսություն ==
2007 թվականի տվյալներով 513 աշխատունակ տարիքի մարդկանցից (15-64 տարեկան) 349-ը տնտեսապես ակտիվ էին, 164-ը անգործ (ակտիվության ցուցանիշը 68,0 %, 1999 թվականին եղել է՝ 67,6 %)։ 349 աշխատունակ բնակիչներից 308-ը աշխատում էին (174 տղամարդ և 134 կին), անաշխատանք էին 41-ը (15 տղամարդ և 26 կին)։ 164 անգործ մարդկանցից 55-ը աշակերտներ կամ ուսանողներ են, 49-ը թոշակառու, 60-ը չէին աշխատում այլ պատճառներով։


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Դոֆեն» (ֆրանսերեն)։ Արխիվացված օրիգինալից 2012-11-24-ին։ Վերցված է 2012-9-1 
«Դոֆեն» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-13
Ռեյ Դալթոն

Ռեյ Դալթոն (անգլ.՝ Ray Dalton, մայիսի 10, 1991(1991-05-10), Սիեթլ, Վաշինգտոն, ԱՄՆ), ամերիկացի երգիչ և երգահան։ Դալթոնը սկսել է իր գործունեությունը որպես գոսփել և RnB երգիչ։ Հայտնի է դարձել «Can't hold us» սինգլից հետո, որը գրվել է ամերիկացի հայտնի ռեփեր Macklemore-ի հետ համատեղ։ 2013 թվականի ապրիլին երգը ստացավ պլատինե կարգավիճակ ԱՄՆ-ում։ Երգը ստացավ երկու  MTV Video Music Awards մրցանակ։ 2013 թվականի հունիսին և մայիսին գլխավորում էր Billboard Hot 100-ը։


== Կենսագրություն ==
Ռեյ Դալթոնը ծնվել է 1990 թվականի մայիսի 10-ին Սիեթլում մեքսիկուհու և աֆրոամերիկացու ընտանիքում։ Երգով սկսել է զբաղվել 6 տարեկանից, երբ ընդունվեց մանկական երգչախումբ։ Մանկուց եղել է Fleetwood Mac խմբի երկրպագուն։ Հարցազրույցներից մեկում նա ասաց, որ դպրոցական տարիներին նա շատ էր լսում Միսի Էլիոթի, Էմի Ուայնհաուսի և Քանյե Ուեսթի երգերը, ինչը իր հերթին զարգացրեց իր երաժշտական ճաշակը։
Բացի երաժշտությունից նա զբաղվում էր նաև թենիսով և աշխատում էր որպես թենիսի մարզիչ։ «Can’t Hold Us» երգի թողարկումից հետո Դալթոնը հրաժարվեց իր աշխատանքից, որպեսզի ամբողջությամբ տրվի երաժշտությանը։
Նրան գտավ Ռայան Լյուիսը և կապվեց նրա հետ Ֆեյսբուքի միջոցով, որից հետո Դալթոնը սկսեց աշխատել ստուդիայում Լյուիսի հետ։ Իր առաջին սինգլը նա ներկայացրեց 2011 թվականին, որը կոչվում էր «Wings»: 2012 թվականի հունիսին Դալթոնը ներկայացրեց իր 2-րդ սինգլը «So Emotional» անունով։
2013 թվականի սկզբին Դալթոնը և Լյուիսը գրեցին «Can't hold us» սինգլը։ Դալթոնը կադրեր նկարահանեց Նոր Զելանդիայում, երբ նա շրջագայում էր։


== Սկավառակագրություն ==


=== Սինգլներ ===


==== Սոլո ====


==== Ուրիշ երգիչների հետ ====


== Ծանոթագրություններ ==
Դիրկա

Դիրկա, (հին հունարեն՝ Δίρκη) հին հունական առասպելաբանության մեջ արքա  Ֆիվ Լիկի կինը, Անտիոպայի տալը, Ախելոյայի աղջիկը կամ  Իսմենի աղջիկը, կամ Գելիոսի։
Զևսից հղիանալով`Անտիոպան ամոթով փախավ Սիկիոն,Կիֆերոն լեռան վրա թողնելով իր երեխաներին`Ամֆիոնային  և Զեֆային, որնց հետո  վերցրեց հովիվը։
Անտիոպայի ամուսինը` Նիկտեյը, չկարողանալով գտնել իր փախած կնոջը, խնդրում է իր եղբորը` Լիկին փնտրել նրան։ Լիկը, գտնելով Անտիոպային, բերեց նրան  ստրուկի կարգավիճակով իր կնոջ`Դիրկայի համա։ Դիրկան դաժան էր վերաբերվում Անտիոպային։ Ամֆիոնը վերջում դարձավ  մեծ երգիչ և երգահան, քանի որ ինքը Հերմեսն էր  սովորեցրել նրան նավագել  և  նվիրել էր  ոսկյա  քնար։ Զեֆը դարձավ որսորդ և հովիվ։ Այն բնից հետո, երբ նրանք մեծացան, Անտիոպան փախավ Դիրկայից իր որդիների մոտ։ Դիրկան,բռնելով նրան  այնտեղ,հրամայեց  Ամֆիոնային  և Զեֆային կապել Անտիոպային  վայրի ցուլի պոզերից։ Սակայն հովիվը, որ ինչ-որ ժամանակ վերցրել էր երեխաներին Կիֆերոնում, պատմեց նրանց իրենց ծագման մասին, և վերջիններս մոր փոխարեն կապեցին  ցուլի կոտոշներից Դիրկային,որն էլ նրան անփառունակ մահ բերեց։

Զեֆը և Ամֆիոնը կապեցին նրան ցուլից  և  երբ նա վախճանվեց, գցեցին նրա դին   Դիրկա ։ Այստեղից էլ` Դիրկա գետը:Կամ էլ  նրանք սպանեցին նրան քարերով ։ Աստվածներից  ամենաշատը  Դիրկան կարդում էր Դիոնիսին,և վերջինս  զայրացավ Անտիոպայի վրա։ Ըստ Եվրիպիդեսի` Դիրկան  եղել է քրմուհի  և անց էր կացնում Դիոնիսի  տոնակատարություններ:Նրա մարմնից  աստծո կամքով  ակունք բացվեց :Եվրիպիդեսի ողբերգության   գործող դեմքը  Անտիոպա։


== Ծանոթագրություններ ==
Երևանի մզկիթների ցանկ

Այս էջում ներկայացված է Երևանի կանգուն և չպահպանված մզկիթների ցանկը․


== Մզկիթների ցանկ ==


=== Կանգուն մզկիթներ ===


=== Չպահպանված մզկիթներ ===


== Ծանոթագրություններ ==
Արագածոտնի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Արագածոտն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 11 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Անաստվածների միություն (Հայկական ԽՍՀ)

Անվան այլ կիրառումների համար տե՛ս՝ Անաստվածների միություն (այլ կիրառումներ)Անաստվածների միություն, Հայկական ԽՍՀ-ում գործող հասարակական կազմակերպություն։


== Պատմություն ==
1927 թվականի փետրվարին Հայաստանում «Անաստվածների միություն» ստեղծելու համար հավաքվում է նախաձեռնող խումբ, որի մեջ մտնում են Գ. Գյուլի-Քեղյանը, Դ. Բզնունին, Ն. Մկրտչյանը և ուրիշներ։ Արդեն 1928 թվականի փետրվարին հիմնադրվում է հայկական «Անաստվածների միություն» հասարակական կազմակերպությունը, որի կարգախոսներից էր. «Պայքարը կրոնի դեմ պայքար է մշակույթի համար» նշանաբանը, իսկ միության պաշտոնական «Անաստված» ամսագիրը հրատարակվում էր «Կրոնի դեմ պայքարը պայքար է սոցիալիզմի համար» կարգախոսով։
1928 թվականի Հայկական ԽՍՀ-ի ողջ տարածքով՝ հիմնարկ-ձեռնարկություններում, գյուղերում, ուսումնական հաստատություններում, ստեղծվեցին անաստվածների առաջին խմբակները, որտեղ ընդգրկված էին ավելի քան 10.000 մարդ, որոնց թիվը 1940 թվականին հասավ 40.000:
Կազմակերպության անդամները վճարում էին նաև անդամավճար, որի չափը տատանվում էր, եթե, օրինակ, շարքային կարմիր բանակայինները եռամսյակի համար վճարում էին 5 կոպեկ, ապա 300 ռուբլուց ավել աշխատավարձ ստացողները վճարում էին 1 ռուբլի 25 կոպեկ։
1929 թվականից երկրում խստացվում է հակակրոնական քաղաքականությունը։ ՀԿ(բ)Կ կենտկոմից գավառներ ուղարկված գրությամբ պահանջվում էր ամեն կերպ աշխուժացնել «Անաստվածների միության» աշխատանքը։ Գրության մեջ համոզմունք էր հայտնվում, որ հակակրոնական աշխատանքների արդյունավետության բարձրացման համար դպրոցները «իսկական հակակրոնական դաստիարակության օջախներ կարող են հանդիսանալ»։
Աթեիստական պայքարն ուժեղացնելու համար իշխանությունները ձեռնամուխ եղան հակակրոնական բնույթթի գրականության հրատարակությանը, իսկ 1939 թվականին որոշվում է հակակրոնական գրականություան հետ հրատարակել նաև հակակրոնական դասագիրք։ Թեև հետաքրքրական է, որ հակակրոնական դասագիրք Հայաստանում թարգմանաբար արդեն լույս էր տեսել (Երևան, 1931)։ 1928 թվականին որոշում է ընդունվում հրատարակել «Անաստված» պաշտոնաթերթը, որը հրատարակվում է մինչև 1935 թվականը։
Ժողովրդի շրջանում կրոնական համոզմունքները արմատախիլ անելու նպատակով Միության կողմից կազմակերպվում էր նաև հակակրոնական բնույթի դասախոսություններ երկրի գրեթե բոլոր բնակավայրերում, հիմնարկ-ձեռնարկություններում, ակումբներում, դպրոցներում, ուսումնական բարձրագույն հաստատություններում։
Ժողովրդի տարբեր շերտերին հակակրոնական քարոզչության դրույթներն ընկալելի դարձնելու նպատակով հաճախ դասախոսությունների թեմատիկ ծրագրերում նյութերը բաժանվում էին խմբերի, այսինքն՝ բանվորների համար նախատեսվածները տարբերվում էին գյուղացիների կամ մտավորականների համար կարդացվող թեմաներից։
Միությունը առանձնակի ուշադրություն էր դարձնում եկեղեցական տոներին և ամեն կերպ փորձեր էր կատարում եկեղեցական տոները փոխարինել նոր՝ կոմունիստական տոներով։ «Անաստվածում» հաճախ էին հանդիպում եկեղեցական տոների դեմ ուղղված կարգախոսներ, ինչպես, օրինակ՝ «Կորչի՛ ատիկը, կեցցե՛ հնգամյակը չորս տարում» և այլն։


== Ծանոթագրություններ ==
Կառլոս Սոլեր

Կառլոս Սոլեր (իսպ.՝ Carlos Soler, հունվարի 2, 1997(1997-01-02), Վալենսիա, Իսպանիա), իսպանացի պրոֆեսիոնալ ֆուտբոլիստ։ Ներկայումս հանդես է գալիս Վալենսիայի կազմում։ Խաղում է աջ կիսապաշտպանի դիրքում։


== Ակումբային կարիերա ==


=== Վալենսիա ===
Սոլերը Վալենսիայի ակադեմիայի սան է։ 2016 թվականի մարտի 12-ին նա երկարաձգեց իր պայմանագիրը ակումբի հետ։ Իր պրոֆեսիոնալ դեբյուտը նշեց 2016 թվականի դեկտեմբերի 10-ին՝ Ռեալ Սոսիեդադի դեմ խաղում։ Իր առաջին գոլը խփեց 2017 թվականի հունվարի 21-ին՝ Վիլյառեալի դեմ խաղում։ Փետրվարի 4-ին Սոլերը հեռացվեց խաղադաշտից Էյբարի դեմ խաղում, և Վալենսիան պարտվեց 4-0 հաշվով։ 2017 թվականի օգոստոսի 27-ին իսպանացին գոլի հեղինակ դարձավ Ռեալ Մադրիդի դեմ խաղում, իսկ հանդիպումն ավարտվեց 2-2 հաշվով։ Սեպտեմբերի 19-ին Սոլերը 2 գոլային փոխանցում տվեց Մալագայի դեմ խաղում՝ օգնելով իր թիմին հաղթել 5-0 հաշվով։ 2018 թվականի մայիսի 16-ին Վալենսիան երկարաձգեց իր պայմանագիրը իսպանացու հետ մինչև 2021 թվականը՝ սահմանելով 80 միլիոն եվրո հրաժարագին։


== Միջազգային կարիերա ==
Սոլերը ներկայացրել է Իսպանիան Մ19 և Մ21 տարեկանների երիտասարդական հավաքականներում։ 2017 թվականին նա Իսպանիայի Մ21 հավաքականի կազմում մասնակցեց Եվրոպայի առաջնությանը՝ անցկացնելով 1 հանդիպում և օգնելով իր թիմին հասնել մրցաշարի եզրափակիչ, որտեղ Իսպանիան 1-0 հաշվով պարտվեց Գերմանիային։


== Կարիերայի վիճակագրություն ==


=== Ակումբային վիճակագրություն ===
2018 թվականի հուլիսի 26-ի դրությամբ


== Ծանոթագրություններ ==


== Արտաքին հղումներ ==
Սոլերի պաշտոնական Տվիտերի էջը
Սոլերի պաշտոնական Ինստագրամի էջը
Սոլերը transfermarkt-ում
Սոլերը soccerbase.com-ում
Սոլերը WhoScored.com կայքում
Սոլերը Վալենսիայի պաշտոնական կայքում Archived 2018-04-03 at the Wayback Machine.
Սոլերը ՈՒԵՖԱ-ի պաշտոնական կայքում
Աներղի

Աներղի, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում, Թիքման լեռան ստորոտին, Շապին Գարահիսար քաղաքից 3 կմ հեռավորության վրա։


== Պատմություն ==
Աներղիի բնակչության մեծ մասը զոհվել է Մեծ եղեռնի տարիներին, իսկ փրկվածները գաղթել են օտար երկրներ։


== Բնակչություն ==
XX դարի սկզբին ուներ 60 (ըստ այլ աղբյուրների 46-200) տուն հայ բնակիչ։


== Տնտեսություն ==
Բնակիչները զբաղվում էին երկրագործությամբ, անասնապահությամբ, պտղաբուծությամբ, բանջարաբուծությամբ, ջորեպանությամբ և քարագործությամբ։ Բնակչության մոտ 25 տոկոսը պանդխտում էր։


== Պատմամշակութային կառույցներ ==
Աներղի ուներ Ս. Աստվածածին անունով եկեղեցի, որը կառուցված էր 699 թվականին։


== Կրթություն ==
Եկեղեցուն կից մինչև 1915 թվականը գործում էր Վարվառյան վարժարանը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ներըմբռնում

Ներըմբռնում (ինտուիցիա, լատ.՝ intuitio-intueor, թարգմանաբար նշանակում է ուշադիր նայում եմ, ուսումնասիրում եմ), իրերը, երևույթները, գաղափարները անմիջական (արտաքին կամ ներքին) հայեցողության միջոցով հասկանալու, ըմբռնելու իմացական գործընթացը, որի ընթացքում նախնական, տրամաբանական կշռադատության և ապացուցման կարիք չի զգացվում։


== Ներըմբռնման նկարագիրը ==
Դա խնդրի լուծման վայրկենական հայտնագործումն է։ Ներըմբռնման մեխանիզմը ըմբռնողականության մեխանիզմն է՝ մի տարբերությամբ. եթե ըմբռնողականությունը պահանջում է մտային պատկերների հետ աշխատել, ներըմբռնումը ակնթարթորեն ընկալում է իրադրությունը լուծման հետ միասին և ամբողջապես՝ որպես մի պատկեր։
Ներըմբռնումը տրամաբանական մտածողությունից տարբերվում է նրանով, որ խնդրի լուծման այսպիսի գործընթացը զուգահեռ է, իսկ տրամաբանականը՝ հաջորդական։ Դրա համար էլ ներըմբռնումը անհամեմատ ավելի արագ է աշխատում։
Հասկանալի է, որ ոչ բոլորն են օժտված ներըմբռնմամբ։ Վաղուց ի վեր համարվել է, որ ներըմբռնումը հատուկ է միայն ընտրյալներին, և մինչ օրս շատերը այդպես էլ կարծում են։ Մյուսները, ընդհակառակը, համոզված են, որ ներըմբռնմամբ օժտված է ցանկացած մարդ, սակայն մարդիկ տարբեր ձևերով են դրանից օգտվում։


== Տեսակներ ==
Առանձնացնում են ներըմբռնման երկու հիմնական տեսակ՝

զգայական ներըմբռնում, իմացության օբյեկտները զգայարանների միջոցով անմիջականորեն ընկալելիս, ստացված հստակ ըմբռնումն է, իմաստավորված ընկալումը, որն ապահովող մտածական գործընթացները ու ապերցեպցիան չեն գիտակցվում,
ինտելեկտուալ (բանական), որն արդեն զուտ ներհոգեկան գործընթաց է և ընթանում է առանց իմացության օբյեկտների անմիջական արտաքին ընկալման։Ներըմբռնման այս տեսակի բնորոշ տարբերակներից է գիտակցության «փայլատակումը» կամ «մտաճառագայթումը», որը երբեմն դիտվում է ստեղծագործական գործընթացում։ Ինտուիտիվ իմացության գործընթացում չեն գիտակցվում արտացոլող երևույթների շատ առանձնահատկություններ և այն մտավոր գործողությունները, որոնց շնորհիվ ստացվում է գիտակցվող արդյունքը։
Որպես հոգեկան գործընթաց՝ ներըմբռնումը հոգեկանի ենթագիտակցական մակարդակում կազմավորված իմացական արդյունքների (մտքերի, մտապատկերների զուգորդությունների) անցումն է գիտակցության ոլորտը։ Այն դեպքերում, երբ ներըմբռնումը հանդես է գալիս որպես խնդրահարույց իրադրությունները հաղթահարելու, կռահումներ ու կանխատեսումներ կատարելու երևույթ, սերտորեն կապված է լինում երևակայության հետ։


== Ծանոթագրություններ ==


== Աղբյուրներ ==
Նալչաջյան Ա․ Ա․ (1984 թ.)։ Հոգեբանական բառարան (Լույս ed.)։ Երևան։ էջ 240 էջ
Հոպֆերաու

Հոպֆերաու (գերմ.՝ Hopferau), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 1080 մարդ (ըստ 2010 թվականի դեկտեմբերի 31-ի)։ Տարածքը կազմում է 13,19 կմ²։ Պաշտոնական կոդ՝ 09 7 77 135։


== Ծանոթագրություններ ==


== Արտաքին հղումներ ==
Պաշտոնական կայք
Սերգեյ Կոպտև

Սերգեյ Վլադիմիրովիչ Կոպտև  (փետրվարի 18, 1913(1913-02-18), Լոմժա, Լոմժինյան գավառ, Լոմժինյան նահանգ, Warsaw general-governorate, Ռուսական կայսրություն - ապրիլի 12, 1992(1992-04-12), Երևան, Հայաստան),  ռուս երաժշտագետ, Հայաստանի արվեստի վաստակավոր գործիչ (1965)։


== Կենսագրություն ==
Սերգեյ Կոպտևը ծնվել է 1913 թվականի փետրվարի 18-ին Լոմժայում (Լեհաստան)։ 1940 թվականին ավարտել է Լենինգրադի կոնսերվատորիայի պատմատեսական բաժինը (Յ. Ն. Տյուլինի դասարան)։ 1940 թվականից դասավանդել է Երևանի պետական կոնսերվատորիայում (պրոֆեսոր՝ 1979 թվականից)։
Գիտական աշխատանքները վերաբերում են հիմ­նականում հայկական և ռուսական սիմֆոնիկ երաժշտության տեսությանը։ 
Հեղինակել է «Հայաստանի սիմֆոնիկ երաժշտությունը և գործիքային կոնցերտը» (1960, 1973, 1985), «Ալեքսանդր Հարությունյան» (1962), «Պոլիտոնայնության հարցերի շուրջ» (1967), «Հայաստանի սիմֆոնիկ երաժշտությունը 1955–65 թվականներին» (1974) և այլ աշխատությունները։
Սերգեյ Կոպտևը մահացել է 1992 թվականի ապրիլի 12-ին Երևանում։
Պոլովիննոե (գյուղ, Ցելիննի շրջան)

Անվան այլ կիրառումների համար տե՛ս՝ ՊոլովիննոեՊոլովիննոե (ռուս.՝ Половинное), գյուղ Ռուսաստանի Կուրգանի մարզի Ցելիննի շրջանի կազմում։
Բնակչությունը 2004 թվականին գրանցված տվյալներով կազմում էր 1748 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիտամիի աստղադիտարան

Կիտամիի աստղադիտարան, հիմնադրվել է 1987 թվականին Կիտամի քաղաքում, Ճապոնիա։
Աստղադիտարանը տարածաշրջանային գիտության, արվեստի և պատմության թանգարանի մասն է։ Համալիրում առկա է նաև պլանետարիում։ Աստղադիտարանի գործիքը 20 միլիմետրանոց աստղադիտակ է։
Անձնակազմից հայտնի են Ացուսի Տակահասի և Կաձուրո Վատանաբե։ Բացահայտվել է 688 աստերոիդ։


== Ծանոթագրություններ ==
Նովոնիկոլաևկա (գյուղ, Վոլնովախսկի շրջան)

Անվան այլ կիրառումների համար տե՛ս՝ ՆովոնիկոլաևկաՆովոնիկոլաևկա (ուկրաիներեն՝ Новомиколаївка), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Նովոնիկոլաևկա գյուղում բնակվում էր 193 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աթենկիրխեն

Աթենկիրխեն (գերմ.՝ Attenkirchen), համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆրայզինգի շրջանում։ Ըստ 2010 թվականի մարդահամարի տվյալների, համայնքի բնակչությունը կազմում է 2674 մարդ։
Համայնքը զբաղեցնում է 16,16 կմ² տարածք։ Փոստային ինդեքսը՝ 85395։ Համայնքը բնակչության լեզուն համարվում է գերմաներենը։


== Ծանոթագրություններ ==


== Արտաքին հղումներ ==
Աթենկիրխենի պաշտոնական կայքը
Ադամ Սմիթի մրցանակներ

Ադամ Սմիթը շոտլանդացի տնտեսագետ է, որի անունով պարգևներ են ստացել տարբեր երկրներում տարբեր կազմակերպություններ։


== The Adam Smith Award ==
1982 թ. պարգևներ են տրվել Տնտեսագիտության տեսության բիզնեսի ազգային ասոցիացիայի կողմից «միջավայրի պրոֆեսիոնալ էկոնոմիստների համեմատ որպես առաջնորդ տարբերվելու, գաղափարների և գիտելիքների օգտագործման համար աշխատանքի վայրում և քաղաքական գործունեության համար»։ Պարգևատրման օրը էկոնոմիստը պարտավոր է կարդալ լեկցիա հավաքվածների համար։ Լեկցիայի թեմա հրատարակվում է Business Economics ամսագրում։
Դափնեկիրներն են.

Գ. Սթեյն(1982);
Չ. Կինդլբերգեր (1983);
Կ. Բրուններ (1984);
Ռ. Սոլոու (1985);
Պ. Մակկրակեն (1986);
Ջ. Ստիգլեռ (1987);
Ջ. Բյուկենեն (1988);
Մ. Ֆրիդմեն (1989);
Ջ. Տոբին (1990);
Գ. Բեքքեր (1991);
Վ. Կլաուս (1992);
Մ. Ֆելդստեյն (1993);
Դ. Հորտ (1994);
Պ. Կրուգման (1995);
Մ. Վեյդենբաում (1996);
Մ. Պորտեր (1997);
Մ. Բոսկին (1998);
Ա. Բլինդեռ (1999);
Է. Ռիվլին (2000);
Գ. Կաուֆման (2001);
Ջ. Կաուֆման (2002);
Ա. Մալցեր (2003);
Լ. Կլեյն (2004);
Դ. Յորգենսոն (2005)։


== Den Danske Adam Smith Pris ==
1998 թ. պարգև է շնորհվում դանիական «Լիբերտաս» -ի կողմից։ Պարգևատրվելու էր դանիացի կամ օտարերկրացի մի էկոնոմիստ, որը կհայտարարեր ազատ հասարակության և շուկայի զարգացման մեթոդները։ Հաղթողների պարգևատրումը տեղի ունեցավ հունիսի 5-ին՝ Սմիթի ծննդյան օրը։ Դափնեկիրներն էին Վ. Կլաուսը (Չեխիա, 1994 թ.), Գ. Ռադնիցկին (Գերմանիա, 2002 թ.), Դ. Գրեսս (ԱՄՆ, 2003 թ.)։


== Ադամ Սմիթի մրցանակները ==
Ադամ Սմիթի մրցանակ տրվել է նաև 1997 թ. Էկոնոմիկական առաջընթացի անցման ինստիտուտի կողմից Ռուսաստանի տնտեսական ազատության համար (պարգևատրվել է ակադեմիկ Ռ. Մ. Էնտովը )։
Կանտու

Կանտու  (իտալերեն՝ Cantù), կոմունա Իտալիայի Լոմբարդիա մարզի Կոմո գավառում։ Բնակչության թիվը կազմում է 39 036 մարդ 2008 թվականի մարդահամարի տվյալների համաձայան։ Բնակչության խտությունը կազմում է 1 575 մարդ/կմ²։ Զբաղեցնում է՝ 23 կմ² տարածք։ Հեռախոսի կոդ՝ 031։ Փոստային ինդեքս՝ 22063։
Քաղաքի հովանավոր սուրբը Սանտ Ապոլոնիան է։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոս՝ 031 7171
Էլեկտրոնային փոստ՝ protocollo@comune.cantu.co.it
Պաշտոնական կայք՝ http://www.comune.cantu.co.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)


== Ծանոթագրություններ ==
Ղամիշլի (այլ կիրառումներ)

Ղամիշլի անունը կարող է վերաբերել՝

Ղամիշլի - գյուղ Արևմտյան Հայաստանում, Դիարբեքիրի վիլայեթի Բալուի գավառակում
Ղամիշլի - քաղաք և գավառային կենտրոն Սիրիայի Արաբական Հանրապետությունի Ալ-Հասաքայի մարզում, արաբերեն՝ Կամիշլի
Տարասովկա (գյուղ, Վելիկա-Պիսարևկայի շրջան)

Անվան այլ կիրառումների համար տե՛ս՝ ՏարասովկաՏարասովկա (ուկրաիներեն՝ Тарасівка), գյուղ Ուկրաինայի Սումիի մարզի Վելիկա-Պիսարևկայի շրջանում։ Հիմնադրվել է 1663 թվականին։
2001 թվականի տվյալներով Տարասովկա գյուղում բնակվում էր 909 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ságat

Ságat (շվեդ.) («Լուրեր»),  նորվեգերեն օրաթերթ, որը հրատարակվում է Նորվեգիայի Ֆինմարք ֆյուլքեում։ Թերթի հոդվածները հիմնականում վերաբերում են սաամների ազգային, սոցիալ-տնտեսական, մշակութային խնդիրներին։ 1978 թվականից թերթի խմբագիրը Յեիր Վուլաֆն է։
Թերթի հրատարակման սկզբնական շրջանում հոդվածները հիմնականում գրվում էին հյուսիսսաամերենով, իսկ 1960-ականներից նորվեգերենով գրված նյութերի քանակը ավելացավ։ 1970-ականներից թերթը դադարեց լինել երկլեզու և մինչ օրս հրատարակվում է միայն նորվեգերեն։


== Պատմություն ==
1955 թվականի ապրիլինՖինմարքի տեղական իշխանությունների կողմից սաամերեն թերթի հրատարակման ծրագիր ներկայացվեց։ Ներկայացված թերթի անվանման երկու տարբերակներից՝ Ságat(շվեդ.) («Լուրեր») և Sádni Doalvo («Լրաբեր»), ընտրվեց առաջինը։
Թերթի առաջին համարը լույս տեսավ 1956 թվականին Վադսյոյում։ Սկզբնական շրջանում այն լույս էր տեսնում ամեն օր, սակայն հետագայում խմբագրությունը ունեցով ֆինանսական խնդիրներ, որի պատճառով 1957 թվականի հունիսից հրատարակումը դադարեցվեց:.
1958 թվականի աշնանից թերթը սկսեց հրատարակվել որպես ամենամսյա թերթ։ 1961 թվականից հրատարակվում էր ամիսը երկու անգամ։ Գործունեության առաջին երկուն տասնամյակում թերթը կանգնեց բազմաթիվ խնդիրների առաջ, հիմնականում՝ ֆինանսական։ 1970-ական թվականներից ֆինանսական իրավիճակը հնարավոր եղավ կայունացնել, այդ թվում՝ նաև գովազդի տեղադրման և պետական աջակցության շնորհիվ։ 1975 թվականին թերթը անցավ A3 ձևաչափի։
Սկզբնական շրջանում թերթի խմբագրությունը տեղակայված էր Վադսյոյում, իսկ 1981 թվականից այն գործում է Լակսելվ։ Այն տարածվում է հիմնականում սաամներով բնակեցված շրջաներում:.
2008 թվականի հոկտեմբերի 1-ին Ságat թերթը դարձավ օրաթերթ, որի համարները լույս են տեսնում շաբաթը 5 օր։


== Ներկա վիճակ ==
2008 թվականի պետությունը ֆինանսական զգալի աջակցություն ցուցաբերեց օրաթերթին։ Այդ ֆինանսական աճակցության արդյունքում ամենամեծ դրամական օգնությունը ստացան սաամական Ságat և Ávvir թերթերը:.
Պաշտոնական տվյալների համաձայն 2010 թվականին օրաթերթի տպաքանակը կազմել է 2732 օրինակ։


== Սեփականատերեր ==
Թերթի հիմնական բաժնետերը հանդիսանում է Պորսանգեր կոմունան, որին պատկանում է 40 % բաժնեմասը։ Ընդհանուր բաժնետերերի թիվը 51 է՝ նորվեգական կոմունաներ, սաամական հասարակական կազմակերպություններ և այլն։


== Ծանոթագրություններ ==


== Գրականություն ==
Eikeseth, Knut Roger. Ságat // Norske aviser fra A til Å. Norsk presses historie 1660–2010 / Flo, Idar. — Oslo: Universitetsforlaget, 2010. — Vol. 4. — P. 35. — ISBN 978-82-15-01604-7


== Արտաքին հղումներ ==
[www.sagat.no/ Օրաթերթի պաշտոնական կայք:]
Ságats historie («Ságat թերթի պատմություն»). Archived 2012-06-05 at the Wayback Machine. (նորվեգերեն)
Շելշա

Շելշա (ռուս.՝ Шельша), գետ Ռուսաստանում, հոսում է Յարոսլավլի մարզով։ Գետաբերանը գտնվում է Պերտոմա գետի ձախ ափից 0,5 կմ հեռավորության վրա։ Գետի երկարությունը կազմում է 37 կմ, գետի ավազանի տարածքը 102 կմ2 է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Ձկների ջրամբար, գետը ենթաավազան չունի գետը թափվում է Ձկների ջրամբար, գետի գետային ավազանը Օկի։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 08010200412110000010003
Կոդը ըստ հիդրոլոգիական հետազոտության (ՌԴ) — 110001000
Ավազանի կոդը — 08.01.02.004
Ծավալի համարը ըստ ՌԴ-ի — 10
Թողարկումը ըստ ՌԴ-ի — 0


== Ծանոթագրություններ ==
Ստեպանովկա (գյուղ, Բելոգորսկի շրջան)

Անվան այլ կիրառումների համար տե՛ս՝ ՍտեպանովկաՍտեպանովկա (ուկրաիներեն՝ Степанівка), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Ստեպանովկա գյուղում բնակվում էր 430 մարդ։ Բնակավայրը զբաղեցնում է 0,136 կմ² տարածք։ Բնակչության խտությունը կազմում էր 3161,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տյուբու (տարածաշրջան)

Տյուբու  (ճապ.՝ 中部地方 Տյուբու տիհո, «կենտրոնական տարածաշրջան»)՝ տարածաշրջան կենտրոնական Ճապոնիայում, Հոնսյու կղզի։
Տյուբուի կազմի մեջ մտնում է 9 պրեֆեկտուրա՝ Այչի, Ֆուկուի, Գիֆու, Իսիկավա, Նագանո, Նիիգաթա, Սիձուոկա, Տոյամա և Յամանասի։


== Տես նաև ==
Ճապոնիայի վարչական բաժանում
Բուրջ (Մալաթիայի գավառ)

Անվան այլ կիրառումների համար տե՛ս՝ Բուրջ (այլ կիրառումներ)Բուրջ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Երեց (անձնանուն)

Երեց, հայկական արական անուն։ Առաջացել է հայերեն երեց բառից։ Գործածվել է 14-րդ դարում։ Այս անվանը համապատասխանում են Երեցտիկին և Երիցակ անունները։


== Գործածություններ ==
Երեց, գրիչ, ունիթոռական, ով Քռնայ վանքում ընդօրինակեց Ալբերտի Աստվածաբանություն, Քարոզ վասն պահոց, Գիրք յաղագս մոլութեանց, Բան յաղագս հինգ զգայութեանց գործերը 1344 թվականին։
(4850) Պալեստրինա

(4850) Պալեստրինա (անգլ.՝ Palestrina), աստերոիդ աստերոիդների հիմնական գոտում։ Հայտնաբերվել է 1973 թվականի հոկտեմբերի 27-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,878459 ա. մ., առավելագույնը մոտենում է 2,6658 ա. մ. հեռավորության վրա և հեռանում 3,0911 ա. մ.։ Արեգակի շուրջ մեկ ամբողջական պտույտ է կատարում 1783,77 երկրային օրվա ընթացքում, իր ուղեծրով շարժվելով միջինում 0,20182 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4850) Պալեստրինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջեյմս Ուիսթլեր

Ջեյմս Էբբոտ Մաք-Նեյլ Ուիսթլեր (անգլ.՝ James Abbot McNeill Whistler, հուլիսի 11, 1834(1834-07-11)[…], Լոուել, Մասաչուսեթս, ԱՄՆ - հուլիսի 17, 1904(1904-07-17)[…], Չելսի, Կենսինգտոն և Չելսի, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն և Լոնդոն, Մեծ Բրիտանիայի և Իռլանդիայի միացյալ թագավորություն), ամերիկացի նկարիչ։


== Կենսագրություն ==
Ապրել է Պետերբուրգում (1843-1849, հաճախել Գեղարվեստի ակադեմիա), Փարիզում (1855-1859, սովորել Շառլ Գլեյրի արվեստանոցում), Լոնդոնում (1859-1884, 1896-1903), կրել է Գյուստավ Կուրբեի, ճապոնական արվեստի ազդեցությունը, նկարելակերպով մոտ եղել ֆրանսիական իմպրեսիոնիզմին։
Դիմանկարներում ձգտել է կոմպոզիցիայի հակիրճ ընդհանրացման, գծային ռիթմերի ու տոնային ներդաշնակության նուրբ երաժշտականության («№ 1 սպիտակի սիմֆոնիա։ Սպիտակ հագած աղջիկը», 1862, Ազգայի պատկերասրահ, Վաշինգտոն, «Մոր դիմանկարը», 1871, Իմպրեսիոնիզմի թանգարան, Փարիզ, Միսս Ս. Ալեքսանդերի դիմանկարը, 1872-1874, Ազգային պատկերասրահ, Լոնդոն)։
Գեղանկարչական էֆեկտների ձգտումը բնանկար «նոկտյուրններում» Ուիսթլերին հանգեցրել է միջավայրի երերուն, երբեմն համարյա անիրական շարժունության տպավորություն ստեղծելուն («Կապույտ և ոսկյա նոկտյուրն։ Բատերսիի հին կամուրջը», 1872-1875, Թեյտ պատկերասրահ, Լոնդոն)։ Ուիսթլերը օֆորտի խոշոր վարպետ է («Վենետիկյան նկարաշար», 1879-1880)։


== Ստեղծագործություններ ==

		
		
		


== Ծանոթագրություններ ==
Բատյուշկովո (այլ կիրառումներ)

Բատյուշկովո, կարող է վերաբերել՝

Բատյուշկովո - գյուղ Ռուսաստանի Մոսկվայի մարզի Դմիտրովսկի շրջանի կազմում։
Բատյուշկովո - ավան Ռուսաստանի Սմոլենսկի մարզի Գագարինսկի շրջանի կազմում։
Բատյուշկովո - գյուղ Ռուսաստանի Սմոլենսկի մարզի Գագարինսկի շրջանի կազմում։
Բատյուշկովո - գյուղ Ռուսաստանի Սմոլենսկի մարզի Տյոմկինսկի շրջանի կազմում։
(8566) 1996 EN

(8566) 1996 EN, աստերոիդ ապոլոնի ընտանիքում։ Հայտնաբերվել է 1996 թվականի մարտի 15-ին NEAT ծրագրի կողմից Հալեկալայում։
Միջին հեռավորությունը Արեգակից կազմում է 1,506305 ա. մ., առավելագույնը մոտենում է 0,8577 ա. մ. հեռավորության վրա և հեռանում 2,1549 ա. մ., իսկ Երկրի ուղեծրին աստերոիդը նվազագույնը մոտենում է 0,0219 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 675,25 երկրային օրվա ընթացքում, իր ուղեծրով շարժվելով միջինում 0,533132 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 37,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8566) 1996 EN աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տորե դե Նեգրի

Տորե դե Նեգրի (իտալերեն՝ Torre de' Negri), կոմունա Իտալիայի Լոմբարդիա մարզի Պավիա գավառում։ Բնակչության թիվը կազմում է 365 մարդ 2008 թվականի մարդահամարի տվյալների, բնակչության խտությունը կազմում է 91 մարդ/կմ²։ Զբաղեցնում է՝ 4 կմ² տարածք։ Հեռախոսի կոդ՝ 0382։ Փոստային ինդեքս՝ 27011։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0382 969303


== Արտաքին հղումներ ==
Պաշտոնական կայք(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Երգող շահրիկ

Երգող շահրիկ (լատ.՝ Silvia hortensis), շահրիկների ընտանիքի թռչուն։ Բնադրող-չվող է, քիչ տարածված։


== Արտաքին կառուցվածք ==
Մարմնի երկարությունը 15 սմ է, թևերի բացվածքը՝ 20-25 սմ, կենդանի զանգվածը՝ 19-21 գ։ Խոշոր է, մոխրավուն փետրավորմամբ։ Պոչը երկար է, եզրային փետուրները՝ սպիտակ։ Հասունի աչքի ծիածանաթաղանթը բաց դեղին է, մեջքը՝ մոխրագույն, թևերը վերևից՝ մոխրագույն-դարչնագույն, գլխի սևավուն հատվածը՝ փոփոխական։ 
Մարմինը ներքևից սպիտակ է՝ վարդագույն և մոխրագույն փոփոխական երանգներով։ Էգն ավելի խամրած ու դարչնագույն է։ Հասունի աչքերը մուգ մոխրավուն-դարչնագույն են, գլխի և մեջքի ցայտերանգությունը՝ թույլ արտահայտված։


== Կենսակերպ ==
Երկչոտ թռչուն է։ Արուն երգում է սրնգային ձայնով՝ թփուտի ծայրին նստած կամ հարսանեկան թռիչքի ընթացքում։ Բնակվում է կիսաանապատներում, չոր լեռնատափաստաններում։


== Սննդառություն ==
Սնվում է անողնաշարավորներով, հատապտուղներով։


== Բնադրում ==
Գարնանային վերադարձը՝ ապրիլի 2-րդ տասնօրյակի ընթացքում։ Հարսանեկան զույգերը ձևավորվում են մայիսի սկզբից (Խոսրովի արգելոցում արուի ժրաջան երգը լսվում է մինչև հունիսի 2-րդ տասնօրյակը)։ Բույնը գավաթաձև է (տրամագիծը՝ 96-104 մմ)՝ չոր բույսերից, բուսաթելերից։ Բնադրում է ցածր թփուտներում։ Ավարտուն բներում ձվերը հայտնվում են մայիսի 1-ին օրերին, կրկնակի բնադրման դեպքում՝ հունիսի 1-ին կեսին։


== Բազմացում և զարգացում ==
Դնում է 20 մմ տրամագծով, սպիտակ՝ դարչնագույն պտերով 3-5 ձու։ Թխսակալում են էգը և արուն։ Մայիսի վերջից հուլիսի 1-ին օրերին հայտնվում են բնից նոր հեռացած, ծնողների հետ ընտանեկան խումբ կազմած ձագեր։ Աշնանային չուն՝ հավանաբար օգոստոսից սեպտեմբերի առաջին կեսին։
Խորեն Սարգսյան (պատգամավոր)

Խորեն Թռչունի Սարգսյան (հունվարի 2, 1948(1948-01-02), Ծովինար, Մարտունու շրջան, Հայկական ԽՍՀ, ԽՍՀՄ), Հայաստանի Ազգային ժողովի նախկին պատգամավոր։


== Կենսագրություն ==
Խորեն Սարգսյանը ծնվել է 1948 թվականի հունվարի 2-ին Մարտունու շրջանի Ծովինար գյուղում։ 1975 թվականին ավարտել է Երևանի անասնաբուծական-անասնաբուժական ինստիտուտը, իսկ 1989 թվականին՝ Օմսկի (ՌԴ) պոլիտեխնիկական ինստիտուտը։ Ստացել է անասնաբույծ-ինժեներ, ինժեներ-մեխանիկի որակավորումը։ 1965-1969 թվականներին բարձրագույն ուսումնական Հաստատությունների Մարտունու կոնսուլտկետում աշխատել է քարտուղար, իսկ 1969-1975 թվականներին Արփա-Սևան թունելի շինարարությունում աշխատել է հորատող։ 1976-1996 թվականներին եղել է Երևանի թիվ 2 ՏԱՏՁ-ում վարորդ, ինժեներ-մեխանիկ, 1999 թվականի սեպտեմբերից՝ Հայաստանի Հանրապետության Գեղարքունիքի փոխմարզպետ։ 1995-1999 թվականներին եղել է Ազգային Ժողովի պատգամավոր (ՀԿԿ համամասնական ընտրացուցակով)։ Եղել է Ազգային Ժողովի պետական-իրավական հարցերի մշտական հանձնաժողովի անդամ, ՀԿԿ խմբակցության քարտուղար։ 1999 թվականի դեկտեմբերի 6-ից եղել է Ազգային Ժողովի պատգամավոր է ՀԿԿ համամասնական ընտրացուցակով։ Եղել է Ազգային Ժողովի պաշտպանության, ազգային անվտանգության և ներքին գործերի մշտական հանձնաժողովի անդամ, ՀԿԿ խմբակցության անդամ, ապա քարտուղար։ Եղել է ՀԿԿ ԿԿ բյուրոյի անդամ ։


== Անձնական Կյանք ==
Ամուսնացած է, ունի վեց երեխա։


== Ծանոթագրություններ ==
Մանաս (հայ նկարիչների ընտանիք)

Անվան այլ կիրառումների համար տե՛ս՝ Մանաս (այլ կիրառումներ)
Մանաս, հայ նկարիչների ընտանիք։ Ապրել ու ստեղծագործել են Կոստանդնուպոլսում, 17—րդ դարի վերջից մինչև 1920-ական թվականները։ Եղել են սուլթանների պալատական նկարիչներ, վարել նաև դիվանագիտական պաշտոններ։ Մանասները թուրք, արվեստում առաջինն են, որ ստեղծել են դիմանկարներ, երփնագրել կտավի վրա, սկզբնավորել հաստոցային նկարչությունը։ Նրանց դիմանկարները կրել են եվրոպական դասական դիմանկարչության ուժեղ ազդեցությունը՝ զուգորդված տեղական գեղագիտական ըմբռնումներին։ Բնորոշվում են ոչ միայն վավերականությամբ, այլև դեկորատիվ տարրերի նրբագեղ վերարտադրումով, միջավայրի ու տարածության զգացողությամբ։ Նշանակալից է Մանասների ընտանիքի դերը հայ նոր կերպարվեստի ձևավորման շրջանում։ Ավագը՝ Բարս-ը (17-րդ դարի վերջից 18-րդ դարի սկիզբ), եղել է Ահմեդ Գ-ի պալատական նկարիչը։ Կատարել է մանրանկարչական դիմանկարներ։ Որդին՝ Ռաֆայը (18-րդդարի 1-ին կես), գեղարվեստական կրթություն է ստացել Իտալիայում, հայտնի է եղել որպես խոշոր գեղանկարիչ և ճարտարապետ։ Հայտնի են նրա «Երկու երիտասարդ», «Արտեմիս», «Աստղիկ աստվածուհին» նկարները։ Սրբանկարներ է կատարել Կոստանդնուպոլսի հայկական եկեղեցիների համար։ Պալատական գեղանկարիչներ էին նաև որդիները՝ Մանասը և Զենոբը (18-րդ դարի 2-րդ կես)։ Ռաֆայել Մանասի թոռը՝ Զենոբը (18-րդ դարի վերջից 19-րդ դարի սկիզբ), նաև դիվանագետ էր ու թարգմանիչ։ Վերջինիս որդիները ստեղծագործել են XIX դ.: Ալեքսանդրը 1893-ին ավարտել է Վիեննայի Գեղարվեստի ակադեմիան։ Գասպարը 32 տարի Թուրքիայի դեսպանատան առաջին քարտուղարն էր Վիեննայում, Մաքսուդը գեղարվեստական կրթություն է ստացել Իտալիայում, Ռուբենը Փարիզում Թուրքիայի դեսպանատան քարտուղարն էր, իսկ 1869-ից հյուպատոս՝ Միլանում։ Նա մանրանկար–դիմանկարների հեղինակ է («Ֆաթիմայի դիմանկարը»)։ Ծոռը՝ Սեպուհը (1816-1889), 1858-ին դեսպանատան 1-ին քարտուղար էր Շվեդիայում, ապա՝ 30 տարի Փարիզում։ Նրա նկարներից հայտնի են Աբդուլ Ազիզ և Աբդուլ Մեջիդ սուլթանների դիմանկարները, որոնք ունեն «Մանաս» և «Սեպուհ Մանաս» ստորագրությունները։ Տոհմի շնորհալի նկարիչներից էր նաև Ժոզեֆ Մկրտչի Մ. (1835-1916), որը նույնպես վարել է դիվանագիտական պաշտոններ։ Նրա գործերից են Վիկտորիա թագուհու և Դելի Ֆուատ փաշայի դիմանկարները։ Մ–ների ստեղծագործությունները պահպանվում են Կ. Պոլսի թանգարաններում։
Տերեսա Ռիբերա

Տերեսա Ռիբերա Ռոդրիգես (իսպ.՝ Teresa Ribera Rodríguez, մայիսի 19, 1969(1969-05-19), Մադրիդ, Իսպանիա), իսպանացի փաստաբան, ավագ դպրոցի դասատու, պետական և քաղաքական գործիչ։ Սանչեսի երկրորդ կաբինետում 2020 թվականի հունվարի 13-ից կառավարության նախագահի 4-րդ տեղակալն ու էկոլոգիական բարեփոխումների և ժողովրդագրական խնդիրների նախարարը։ 2018 թվականի հունիսի 7-ից մինչև 2020 թվականի հունվարի 13-ը Սանչեսի կաբինետում եղել է բնապահպանական բարեփոխումների նախարար։


== Կենսագրություն ==
Թերեսա Ռիբերան սահմանադրական իրավունքի և քաղաքագիտության ոլորտում դիպլոմավորված մասնագետ է, Մադրիդի Կոմպլուտենսեի համալսարանի շրջանավարտ։ Մադրիդի ինքնավար համալսարանում դասավանդել է պետական իրավունք և փիլիսոփայություն։ Զբաղեցրել է տարբեր պետական պաշտոններ, այդ թվում՝ գլխավորել Է Իսպանիայի զարգացման նախարարության նորմատիվ համակարգման բաժինը և կատարել է շրջակա միջավայրի պահպանության հարցերով ենթակետի խորհրդականի պարտականությունները։ 2004-2008 թվականներին զբաղեցրել է կլիմայի փոփոխության գրասենյակի գլխավոր տնօրենի պաշտոնը, 2008-2011 թվականներին Խոսե Ռոդրիգես Սապատերոյի կառավարությունում՝ գյուղատնտեսության և ձկնորսության, սննդամթերքի և շրջակա միջավայրի նախարարությունում կլիմայի փոփոխության հարցերով պետքարտուղար։
Տերեզա Ռիբերան շրջակա միջավայրի պահպանության տարբեր խորհրդատվական խորհուրդների անդամ է։ 2014 թվականի հունիսից գլխավորել է Փարիզի էկոլոգիական զարգացման և միջազգային հարաբերությունների ինստիտուտը։ 2015 թվականից Ռիբերան մտել է Պեդրո Սանչեսի փորձագետների թիմի մեջ, որը մշակում էր Իսպանիայի սոցիալիստական բանվորական կուսակցության նախընտրական ծրագիրը։ 2018 թվականի հունիսին  Պեդրո Սանչեսի առաջին կաբինետում նշանակվել է բնապահպանական բարեփոխումների նախարար։ 2020 թվականի հունվարի 13-ին Սանչեսի երկրորդ կաբինետում նշանակվել է կառավարության նախագահի 4-րդ տեղակալ և էկոլոգիական բարեփոխումների և ժողովրդագրական խնդիրների նախարար։
Ամուսնացած է, ունի երեք երեխա։


== Ծանոթագրություններ ==


== Արտաքին հղումներ ==
Биография(իսպ.)
(5321) Յագռաս

(5321) Յագռաս (անգլ.՝ Jagras), աստերոիդ աստերոիդների հիմնական գոտում։ Հայտնաբերվել է 1985 թվականի նոյեմբերի 14-ին Պոլ Յենսենի, Կառլ Աուգյուստեսենի և Հանս Ֆոգ Օլսենի կողմից Բրորֆելդեում։
Միջին հեռավորությունը Արեգակից կազմում է 2,580942 ա. մ., առավելագույնը մոտենում է 2,0097 ա. մ. հեռավորության վրա և հեռանում 3,1522 ա. մ.։ Արեգակի շուրջ մեկ ամբողջական պտույտ է կատարում 1514,49 երկրային օրվա ընթացքում, իր ուղեծրով շարժվելով միջինում 0,237704 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,6° անկյուն։


== Անվանում ==
Աստերոիդի Յագռաս անվանումը (դան․՝ Jagras) կազմվել է «Յակոբ Գրովե Ռասմուսեն» անունի բաղադրիչներից (դան․՝ Jakob Grove Rasmussen)։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5321) Յագռաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջախոննամո

Ջախոննամո  (պարսկերեն՝ جهان‌نما, տաջ.՝ Ҷахоннамо; «Աշխարհը մեր շուրջ»), Տաջիկստանի պետական լրատվական հեռուստաալիք։ Հիմնվել է Տաջիկստանի հանրապետության կառավարության № 546 որոշումով 2008 թ. հոկտեմբերի 31-ին։ Եթեր է հեռարձակվում 2008 թ. նոյեմբերի 5-ից։ Հեռուստաալիքի տնօրենն է Աբդումաջիդ Ուսմոնովը։ Հեռուստաալիքը հասանելի է Տաջիկստանի գրեթե ողջ տարածքում, նաև հեռարձակվում է ABS-1 (75.0°E) արբանյակով։
Եթերացանկը կազմված է տեղեկատվական հաղորդումներից, հեռարձակվում է տաջիկերեն լեզվով։ Հատուկ ժամերին լուրերի թողարկումները դուրս են գալիս ռուսերեն և անգլերեն լեզուներով։


== Ծանոթագրություններ ==
Օկտյաբրսկի շրջան (Չելյաբինսկի մարզ)

Անվան այլ կիրառումների համար տե՛ս՝ Օկտյաբրսկի շրջան (այլ կիրառումներ)Օկտյաբրսկի շրջան (ռուս.՝ Октябрьский район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1935 թվականին։ Վարչական կենտրոնը՝ Օկտյաբրսկոե։


== Աշխարհագրություն ==
Շրջանի տարածքի մակերեսը կազմում է 4356 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26768 մարդ։ Բնակչության խտությունը կազմում էր 6,15 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լիբանանյան խոհանոց

Լիբանանյան խոհանոց (արաբ․՝ المأكولات اللبنانية‎‎), Լիբանանի՝ տիպիկ միջերկրածովյան ազգային խոհանոցը։ Բնորոշ է բուսական սննդատեսակների բազմազանությունը, համեմունքների  և հատիկավորների, թարմ մրգերի և բանջարեղենների (սմբուկ, լոլիկ, պղպեղ), ձկնեղենի (միսն ավելի հազվադեպ, գերադասվում է թռչնամիսը, մսեղենից առավել հաճախ օգտագործում են ոչխարի միսը), ձիթայուղի, սխտորի օգտագործումը։ Շատ կերակրատեսակներ պատրաստվում են գրիլի սարքի վրա, շոգեխաշվում կամ տապակվում են ձիթայուղով։ Աղցաններն ու նախուտեստները հաճախ համեմվում են կիտրոնի հյութով։


== Հայտնի կերակրատեսակներ ==
Բաբա գանուշ (բաբագանուշ, բաբագանուժ  սմբուկի խավիար)
Տոլմա (լցոնած խաղողի տերևներ)
Տապակած ծաղկակաղամբ, տապակած սմբուկ
Կեբե (բլղուրից և մսից մսագնդիկներ)
Լաբնե (տնային կաթնաշորից ուտեստ՝ ձիթայուղով)
Լյուլյա քաբաբ (շամփուրի վրա պատրաստվող մսի ֆարշ)
Մեզե (մեզե, մեզա  ձիթապտղից, պանրից և այլ մթերքներից պատրաստված նախուտեստ)
Մութաբալ (քունջութի մածուկով աղացած սմբուկ)
Փախլավա (շերտավոր խմորով և ընկույզով քաղցրավենիք)
Թաբուլե (աղցան բլղուրով, բանջարեղենով, մաղադանոսով և համեմունքներով)
Ֆալաֆել (սիսեռով և համեմունքներով մսագնդիկներ)
Ֆատուշ (տապակած հացով և բանջարեղենով աղցան)
Ֆուլ մեդամես (հատիկավորներով պատրաստված կերակուր (Vicia faba), եփվում է ցածր կրակի վրա և երկար)
Հումուս (աղացած սիսեռով և համեմունքներով կերակուր)
Շաուրմա (հացի մեջ տապակված միս՝ աղցանով)Լիբանանը նաև պատմականորեն  գինեգործական շրջան է հանդիսանում։


== Ծանոթագրություններ ==


== Արտաքին հղումներ ==
Ливанская кухня, Русские в Ливане
«Ethnic Cuisine: Lebanon» by Joe George(անգլ.) («Этническая кухня: Ливан», автор — Джо Джордж)
Еда и напитки Ливана на сайте arab.net(անգլ.)
Բերեզնոե (այլ կիրառումներ)

Բերեզնոե, կարող է վերաբերել՝

Բերեզնոե - գյուղ, Ուկրաինայի Խմելնիցկիի մարզի Շեպետովի շրջանում
Բերեզնոե - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Անանինո (այլ կիրառումներ)

Անանինո, կարող է վերաբերել՝

Անանինո - գյուղ Ռուսաստանի Յարոսլավլի մարզի Յարոսլավսկի շրջանի կազմում։
Անանինո - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Կուզնեչնոե

Կուզնեչնոե (ռուս.՝ Кузнечное, ֆիններեն՝ Kaarlahti), քաղաքատիպ ավան Ռուսաստանի Լենինգրադի մարզի Պրիոզյորսկի շրջանի կազմում։
Բնակչությունը 2010 թվականին գրանցված տվյալներով կազմում էր 4458 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)